OpenLLM-France/wikimedia huggingface dataset:
# Liu Ou

Liu Ou, txineraz 刘 鸥, (Zhanjiang, Guangdong (Txina), 1986ko azaroaren 13a) igeriketa sinkronizatuan aritzen den kirolari txinatarra da.

## Olinpiar Jokoak

2008ko Udako Olinpiar Jokoetan, Pekin 2008an (Pekin), brontzezko domina eskuratu zuen Txinako taldearekin, Errusiako taldearen (urrezkoa) eta Espainiakoaren atzetik (zilarrezkoa) sailkatuz. Hauek osatzen zuten taldea: Gu Beibei, Jiang Tingting, Jiang Wenwen, Liu Ou, Luo Xi, Sun Qiuting, Wang Na, Zhang Xiaohuan eta Huang Xuechen-ek.
2012ko Udako Olinpiar Jokoetan, Londres 2012an (Londres), bi domina eskuratu zituen: brontzezkoa, bikotekako modalitatean, Huang Xuechen herrikidearekin batera, Errusiako bikotearen (urrezkoa) eta Espainiakoaren atzetik sailkatuz. Zilarrezkoa eskuratu zuen Txinako taldearekin, Errusiako taldearen atzetik (urrezkoa) eta Espainiakoaren aurretik (brontzezkoa) sailkatuta. Hauek osatzen zuten taldea: Chang Si, Chen Xiaojun, Huang Xuechen, Jiang Tingting, Jiang Wenwen, Liu Ou, Luo Xi, Wu Yiwen eta Sun Wenyan-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Igeriketa sinkronizatua, emakumeak taldeka |
| 2012 | Londres Erresuma Batua | 03 ! | Igeriketa sinkronizatua, emakumeak bikoteka, |
| 2012 | Londres Erresuma Batua | 02 ! | Igeriketa sinkronizatua, emakumeak taldeka |

## Erreferentziak

* ↑ «Liu Ou» olympedia.org 2021-10-29an begiratua. (Ingelesez)
* ↑ "Liu Ou" Olympics.com 2021-10-29an begiratua
* ↑ Igeriketa sinkronizatua, emakumeak taldeka, emaitzak 2008 olympedia.org (Ingelesez)
* ↑ Igeriketa sinkronizatua, emakumeak bikoteka, emaitzak 2012 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2012 olympedia.org (Ingelesez)

## Kanpo estekak

* Datuak: Q711777
# Leopoldo López

Leopoldo Eduardo López Mendoza (Caracas, Venezuela, 1971ko apirilaren 29a - ) Venezuelako politikaria da, bolibartar gobernuen aurkaria eta Voluntad Popular alderdiko koordinatzaile nagusia.
* Datuak: Q1672657
* Multimedia: Leopoldo López / Q1672657
# Leopoldo Medici

Leopoldo Medici (Florentzia, 1617ko azaroaren 6a - Florentzia, 1675eko azaroaren 10a ) italiar kardinal bat izan zen Medici familia ospetsukoa.

## Biografia

Cosimo II.a Medici Toscanako duke handiaren semeetako azkena eta Fernando II.a Medici geroko duke handiaren anaia izan zen.
Hiru urte besterik ez zituela, aita galdu zuen, eta bera eta bere anaiak Austriako dukesa erregeorde handiaren, Maria Magdalena Austriakoa bere amaren, eta bere amonaren, Cristina de Lorrenaren tutoretzapean geratu ziren. Berarentzako tutorea aukeratu zuten lehenik Jacobo Soldano eta geroago Flaviano Michelini aita eskolaoia, biak Galileo Galilei-ko ikasleak, ondoren Evangelista Torricelli izan zen.
Fernando bere anaia nagusia Duke handia izendatzeko adina bete zuenetik, Leopoldok estatuaren zuzendaritza politikoan lagundu ahal izan zion, bereziki fabrikazio, nekazaritza eta merkataritzaren sustatzaile handia izan zen.
Oso erlijiosoa, txikitatik emakumeak saihesten zituen, diziplina zientifikoekiko zaletasuna ere bazuen, Mediciren dukar-adar osoaren antzera, 1638an Platondar Akademia zaharra berritu zuen, 1657an, bere anaia Fernando, Accademia del Cimento, Galileoren metodo zientifikoa aplikatuta gertakarien zuzeneko behaketan oinarritutako ikerketa zientifikoaren ideia zehatzaren arabera.
1641. urtetik Accademia della Crusca-ko kidea ere izan zen, eta bertan erregeordearen zeregin garrantzitsua bete zuen 1650 eta 1663 bitartean. Gainera, arteei buruzko ahotsak prestatzeaz arduratu zen zehatz-mehatz, della Vocabolario della Cruscaren III. ediziorako (1691).
Liburu arraroen bildumagile handi bat ere izan zen (bere liburuzaina Antonio Magliabechi izan zen), margolanena (berea da Uffizitarren margolari veneziarren bildumaren zati handi bat), marrazkiena, miniaturena, txanponena eta autoerretratuena (gaur egun Vasari Korridorearen apaingarri direnak). Artistekin, arte eragileekin eta beste bildumagile batzuekin izan zituen harreman ugarietatik, bere nortasunaren erretratu on bat geratzen zaigu beti ezagutzaren bila.
San Cosma e Damiano tituluarekin kardinal izendatu zuen 1667an Klemente IX.ak abenduaren 12ko kontsistorioan eta momentu horretatik aurrera maiz bidaiak egin zituen Erromara, eta horretan ere bere interes artistikoak lortu zituen eta bere Vokabolariorako ahotsak biltzen lagundu zuen. .
Ustekabean hil zen, bilketa eta ikasketa jardueraren erdian, 1675eko azaroaren 10ean .
Haien bildumek Medici familiaren ondarea aberasten joan ziren eta gaur egun sektoreka banatuta mires daitezke Florentziako hainbat museotan: Vasar1675ekoi korridoreko Uffizi Galeriako margolanak, Zientziaren Historiaren Museoko tresna zientifikoak (bereak ziren betaurreko ospetsua eta Galileoren hatzaren "erlikia"), Florentziako Liburutegi Nagusi Nazionaleko liburuak eta abar.

## Genealogia

Zuhaitz genealogikoa :
Fernando I.a Medici
Cosimo II.a Medici
Kristina Lorrenakoa
Leopoldo Medici
Karlos II.a Austriakoa
Archduchess Maria Maddalena of Austria
Maria Anna of Bavaria :

## Kanpo estekak

* Il Cardinale Leopoldo, Istituto e museo di Storia della Scienza
* Datuak: Q968920
* Multimedia: Leopoldo de' Medici / Q968920
# Leopoldo Menéndez

Leopoldo Menéndez López (Urduña, 1891ko apirilaren 30a - Mexiko Hiria, 1960ko abendua) bizkaitar militarra izan zen.
Melillako Gerran ibilitakoa, 1936ko altxamenduan Errepublikaren alde egin zuen eta jeneral izendatu zuten. Gerra ondoren, erbesteratu zen.
# Leopoldo III.a Belgikakoa

Leopoldo III.a Belgikakoa (Brusela, 1901eko azaroaren 3a – Woluwe-Saint-Lambert, 1983ko irailaren 25a) belgikarren erregea izan zen 1934tik 1951era.

## Bizitza

Alberto I.a Belgikakoaren eta Elisabet Bavariakoaren seme zeharrena izan zen; aitaren aldeko aitona-amonak Filipe Belgikakoa eta Maria Hohenzollern-Sigmaringen printzesa ziren, eta Karl-Theodor Bavariako dukea eta Maria Josefa Portugalgo infanta amaren aldekoak. Ingalaterran egin zituen ikasketak. 1926an, Astrid Suediako printzesarekin ezkondu zen .
1934. urtean, 33 urte zituenean, Belgikako tronua oinordetu zuen, aita istripu batean hil ondoren. Bere erregealdia onarpen-maila handiarekin hasi zen. Nazismoaren indartzearen aurrean, Belgikaren neutraltasuna aldarrikatu zuen 1936an. 1940eko maiatzean, Alemaniako armadak Belgikan sartu zenean, Belgikako armadako buru jarri zen baina errenditzea sinatu zuen hiru aste baino lehen. Londresen erbesteraturik zegoen Belgikako gobernuak ez zuen begi onez ikusi erabaki hori.
Alemaniarrek 1944ra arte itxita eduki zuten Laekengo gazteluan (Brusela). Alemaniara eraman zuten 1944an, Baudouin eta Alberto semeekin batera, baina berehala askatu zuten Aliatuek. Belgikan, ordea, guztiz kritikatu zuten sozialistek eta liberalek Leopoldo III.ak nazien aurrean izan zuen joera ahula; Suitzara jo behar izan zuen eta Karlos anaiak hartu zuen erregearen ordezkaritza. 1950ean plebiszitu batek berriro ezarri zuen erregetzan. Haren aurkako iritziak, ordea, indar handia zuen, Valonian batez ere, eta istilu larriak izan ziren. Hori zela-eta, Baudouin semeari utzi zion erregetza 1951n.

## Ezkontzak eta seme-alabak

1926ko azaroan, Astrid Suediakoarekin ezkondu zen. Hiru seme-alaba izan zituzten:
* Josefina Karlota (1927-2005), Joan Luxenburgokoaren emaztea;
* Baudouin (1930-1993), belgikarren errege 1951-1993 bitartean, Fabiola Mora y Aragónen senarra;
* Alberto (1934-), belgikarren errege 1993-2013 bitartean, Paola Ruffo di Calabriaren senarra.
Astrid 1935eko abuztuaren 29an hil zen, auto istripu batean.
1941ean, Lilian Baelsekin ezkondu zen; hiru seme-alaba izan zituzten:
* Alexandre (1942-2009)
* Marie-Christine (1951-)
* Marie-Esméralda (1956-)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/2/2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Nederlanderaz) (Frantsesez) (Alemanez) (Ingelesez) Belgikako monarkiaren webgune ofiziala, monarchie.be
* Datuak: Q12973
* Multimedia: Leopold III of Belgium / Q12973
# Leopoldo Lugones

Leopoldo Lugones (Rio Seco, Córdoba, 1874ko ekainaren 13a - Buenos Aires, 1938ko otsailaren 18a) argentinar poeta izan zen. Herrialdeko idazle handiena izan zen bere garaian eta eragin handia izan zuen ondoko idazle gazteengan, Jorge Luis Borgesengan, esate baterako.

## Biografia

Sozialista zen eta 1897an La Montaña izeneko egunkaria sortu zuen Buenos Airesen. Literatura-alorrean, Rubén Darío nikaraguar poetak gidatzen zuen talde modernistako kide izan zen eta poema-bilduma garrantzitsu bat eman zuen Las montañas de oro izenpean (1897, «Urrezko mendiak»). Los crepúsculos del jardín (1905, «Lorategiko arratsak») eta Lunario sentimental (1909, «Ilargi-almanaka sentibera») bildumak argitaratu zituen ondoko urteetan.
1911-1914 urteetan Parisen bizi izan zen, eta hasierako sozialismotik joera nazionalista baterantz jo zuen, estetika modernista nazio-gaietara loturiko errealismo bihurtu zen neurrian. Aldaketa erabatekoa izan zen bere El libro de los paisajes (1917, «Ikuspegien liburua»).
Cuentos fatales (1924, «Patuaren ipuinak») ipuin bilduman eta El ángel de la sombra (1926, «Itzalpeko aingerua») obran nazio-gaiak erabili zituen. Argentinako Hezkuntza Batzordeburu izan zen 1914-1938 urteetan eta Argentinako ordezkari Nazioen Ligan 1924an. Greziako kultura klasikoa ikasi eta landu zuen eta Iliada eta Odisea gaztelerara itzuli zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188875
* Multimedia: Leopoldo Lugones / Q188875
# Leopoldo II.a Germaniako Erromatar Inperio Santukoa

Leopoldo II.a Germaniako Erromatar Inperio Santukoa (jaiotzez Petrus Leopoldus Ioannes Antonius Joachim Pius Gotthardus; Viena, 1747ko maiatzaren 5a - Viena, 1792ko martxoaren 1a) 1790-1792 bitartean Germaniako Erromatar Inperio Santuko enperadorea, Hungaria, Kroazia eta Bohemiako erregea eta Austriako artxidukea izan zen. Gaitasun handiko agintari erreformista, despota ilustratua deitutakoa, izan zen.

## Biografia

Frantzisko I.aren semea eta Josef II.aren anaia eta ondorengoa izan zen. Toskanako Duke Handia izan zen 1765-1790 urteetan, Leopoldo I.a izenez, eta Argien Mende hartako despotismoaz gobernatu zuen urte haietan. Austriara jo zuenean, ordea, uko behar izan zien Josef II.a anaiak aurreraturiko erreforma askori, Frantziako Iraultzaren eraginaren beldur.
Herbehereak (1791) eta Lieja (1791) hartu zituen konkistan eta amaiera eman zien turkiarren aurkako gatazkei (Sistovako bakea, 1791). Frantziako Maria Antonieta erreginaren anaia bazen ere, zuhur jokatu zuen Frantziako Iraultzaren aurrean. Frantzisko II.a bere ondorengoak egin zuen Frantziaren aurkako gerrarako deia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Leopold II Global.britannica.com
* Datuak: Q151321
* Multimedia: Leopold II, Holy Roman Emperor / Q151321
# Leopoldo II.a Toskanakoa

Leopoldo II.a Toskanakoa (Florentzia, 1797ko urriaren 3a - Erroma, 1870eko urtarrilaren 29a) Toskanako duke handia izan zen 1824tik 1859ra.
Fernando III.a Toskanakoa eta Luisa Bi Sizilietakoaren semea izan zen. Tronuan bere aitaren oinordeko izan zen 1824ko ekainaren 18an. Garaiko Italiako monarka liberalenetako bat izan zen. 1848ko Toskanako Konstituzioa baimendu zuen eta prentsa askatasuna ahalbidetu.
1849an behin-behineko gobernu batek kargutik kendu zuen, baina handik gutxira austriarrek tronura itzuli zuten. Austriarrek herrialdea okupatu zuten 1855era arte.
Italiako Bigarren Independentzia Gerran neutral mantentzen saiatu zen, baina Dukerri Handitik kanporatua izan zen. Gerra amaitu ondoren 1859an Florentziara itzuli zen, baina oso ezezaguntzat jo zuten, eta Fernando IV.a bere semeari abdikatu zion.
Bi aldiz egon zen ezkonduta: Maria Ana Saxoniarekin eta Maria Antonieta Bi Sizilietakoarekin eta guztira hamahiru seme-alaba izan zituen.
* Datuak: Q313169
* Multimedia: Leopold II, Grand Duke of Tuscany / Q313169
# Leopoldo Jaén Sobrino

Leopoldo Jaen Sobrino (Elizondo, 1960ko maiatzaren 12a) UPNko politikaria da.
Arizkunen zerrategia baten jabea da Leopoldo Jaen. Politikagintzan 1999 sartu zen, Baztanen UPNko zerrendaburua izan zenean. Nafarroako Parlamentuan 2003-2007ko legegintzaldian aritu da.
# Leopoldo Luque

Leopoldo Jacinto Luque (Santa Fe, 1949ko maiatzaren 3a - Mendoza, 2021eko otsailaren 15a) argentinar futbolaria izan zen. 1972tik 1984ra besteak beste Rosario Central, River Plate, Racing Club de Avellaneda taldeetan jokatu zuen. Argentinako futbol selekzio nazionalarekin 43 aldiz jokatu zuen eta 21 gol sartu zituen. 1978an Munduko Futbol Txapelketa irabazi zuen bere selekzioarekin.
* Datuak: Q372086
* Multimedia: Leopoldo Luque / Q372086
# Livia Veloz

Livia Veloz (Santo Domingo, 1889-1980) dominikar maistra, poeta eta feminista izan zen, emakumeen sufragiorako eskubideen aldeko borrokan aitzindarietako bat izateagatik ezaguna.

## Ibilbidea

Veloz Santo Domingo hirian jaio zen 1889an.Beste emakume batzuekin batera, Dominikar Ekintza Feminista eratzen lagunduz ekin zion bizitza politikoari. Ikasgeletan irakasteko liburuak eta eduki sozial eta patriotikoko olerkiak idatzi zituen.Livia, Dominikar Errepublikako feminismoaren aitzindaria izan zen. Nosotras Kluba osatzen lagundu zuen. Haien lokala El Conde kalean zegoen, Isabel Katolikoaren kantoian, Cristobal Colon parkearen parean.
Nosotras Klubeko kide gisa parte hartu zuen. Erakunde hori emakume intelektualek eta artistek sortu zuten, eta helburu nagusia jarduera soziokulturalak zabaltzea zen, emakume dominikarren kolektiboa kontzientizatzen laguntzeko. Pinturan, musikan eta era guztietako arte-, kultura- eta adimen-adierazpenetan lan egiten zuten emakumeen saio berri horren lehen lehendakaria Abigaíl Mejia feminista izan zen. Haren helburuetako bat kultura-jarduerak zabaltzea izan zen, emakumeen protagonismoarekin, eta arreta berezia jarri zuen pentsamendu independenteagoa eratzean, arte-elementuak emandako magiaren azpian, samurtasuna galdu gabe. Herri-sektoreetako emakumeen prestakuntzan ere aritzen ziren.
Lehenengo Zuzendaritza Batzorde Nagusia egin zenean, Veloz izan zen elkartearen ordezkaria San Pedro de Macorisen.
Velozek 1977an idatzi zuen Dominikar Errepublikako Feminismoaren Historia.

## Erreferentziak

* ↑ «Historia» serafin.edu.do.
* ↑ Diario, Listin. (16 de mayo de 2017). «El sufragio femenino» listindiario.com.
* 1 2 usuariobackup. «Empoderamiento político de la mujer en República Dominicana» Observatorio Político Dominicano.
* ↑ «Abigail Mejía - República Dominicana Live ! - Los Personajes Históricos de la República Dominicana.» www.republica-dominicana-live.com.

## Ikus, gainera

* Ercilia Pepín
* Sufragistak

## Kanpo estekak

* Datuak: Q63214831
# Livina

Livina Eslovakiako udalerri bat da, Partizánskeko barrutian kokatuta. 3,22 km²ko azalera du eta 113 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043635
* Multimedia: Livina / Q1043635
# Livia Gouverneur

Livia Margarita Gouverneur Camero (Caracas, Venezuela, 1941eko uztailaren 15a – 1961eko azaroaren 1a) Venezuelako Unibertsitate Zentraleko psikologia ikaslea eta Venezuelako Gazteria Komunistako kidea izan zen, 1961ean eraila, Rómulo Betancourten gobernualdian.

### Gerrillaria

Venezuelako alderdi komunistak borroka armatuaren alde egitean, Fuerzas Armadas de Liberación Nacional (FALN) taldeko Borrokarako Unitate Taktiko (UTC) batean sartu zen Livia Margarita Gouverneur Camarero. Unitate horrek "azaroaren 21" izena zuen, 1957ko Venezuelako Unibertsitate Zentraleko ikasleen greba orokorraren omenez. Greba hura Marcos Pérezen diktaduraren aurkako protesta izan zen, hautezkundeen eta preso politikoen askapenaren alde ere egin zuen. Erbesteratu kubatar batzuen aurkako atentatu batean parte hartzen zuen bitartean erail zuten Livia Margarita Gouverneur, 1961eko azaroan.

## Ikus, gainera

* Gerrilla

## Erreferentziak

* ↑ Militar, La Protesta. (2020-07-23). «Livia fue asesinada por un compañero, cuando se prestaban a asesinar a unos policias. Por: Rubén Darío Bustillos Rávago. Opinión. Venezuela.» LA PROTESTA MILITAR 3.

## Kanpo estekak

* Datuak: Q56132501
# Livinallongo del Col di Lana

Livinallongo del Col di Lana (italieraz livinalˈloŋɡo del ˌkɔl di ˈlaːna ahoskatua; ladinoz: Fodóm; alemanez: Buchenstein) Italiako udalerri bat da. Bellunoko probintzian kokatuta dago, Veneto eskualdean. 1.239 biztanle ditu, 100,01 kilometro koadroko azaleran banatuta.

## Mugakideak

Livinallongo del Col di Lanak honako udalerri hauekin egiten du muga:
Canazei Colle Santa Lucia Cortina d'Ampezzo Rocca Pietore Badia Corvara in Badia

## Kanpo estekak

* Datuak: Q40155
* Multimedia: Livinallongo del Col di Lana / Q40155
# Living (2022ko filma)

Living 2022ko Oliver Hermanus hegoafrikar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
1950eko hamarkadako Londresen girotua, Williams bulegoko paperen artean bizi den funtzionario beterano bat da, II. Mundu Gerraren ondoren hiria berreraikitzen ari den bitartean. Bere bizitza arriskuan jartzen duen gaixotasun bat diagnostikatzen diotenean, aurrezki-kontua hustu eta kostaldera joatea erabakiko du.

## Aktoreak

* Bill Nighy: Mr. Williams
* Aimee Lou Wood: Margaret
* Alex Sharp: Mr. Wakeling
* Tom Burke: Mr. Sutherland

## Erreferentziak

* ↑ www.sansebastianfestival.com

## Kanpo estekak

* Datuak: Q107304169
# Livezile (Timiș)

Livezile Errumaniako udalerri bat da, Timiș konderrian. 1.374 biztanle ditu, 55,79 kilometro koadroko azaleran banatuta.

## Herriak

Udalerrian honako herriak daude:
Livezile $^{(en)}$ Dolaț $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5029714
# Livia López

Livia López Gutiérrez (Bilbo, 1979ko apirilaren 11) saskibaloi jokalari ohi eta managerra da, egun Araski AES taldeko presidentea dena. Telebista-ekoizlea ere bada eta Globomedian lan egiten du.
# Livigno

Livigno Italiako udalerri bat da. Sondrioko probintzian kokatuta dago, Lombardia eskualdean. 6.789 biztanle ditu, 227,3 kilometro koadroko azaleran banatuta.

## Mugakideak

Livignok honako udalerri hauekin egiten du muga:
Valdidentro Pontresina Poschiavo S-chanf Zernez Zuoz

## Kanpo estekak

* Datuak: Q40871
* Multimedia: Livigno / Q40871
# Lidia San José

Lidia San José Segura (Madril, 1983ko urtarrilaren 2a) espainiar historialaria era antzerki-, telebista- eta zinema-aktorea da.

## Bizitza

Madrilgo Unibertsitate Konplutentseko Geografia eta Historia Fakultatean Historian lizentziaduna da. Jorge San José Segura aktorearen arreba da.
2006ko otsailean Maxim aldizkariaren Espainiako bertsiorako posatu zuen.
2008ko irailean Carmen Morales ordezkatu zuen Olvida los tambores antzezlanean.
2009ko abuztuan, Pedro Ruiz Céspedesekin, Escándalo en el palacio komedia-antzezlanean antzeztu zuen Carla Bruniren paperean.
2010ean hamazazpi atalez osatutako Espainiako erregei buruzko sail dokumentala aurkeztu zuen Historia telebista katean.
2014an, Urrutiko Hezkuntzarako Unibertsitate Nazionaleko zinemari, emakumeari eta erlijioari buruzko ikastaro batean parte hartu zuen.
2016. urteaz geroztik, Paquita Salas telesailean antzezten du.

## Filmografian
### Filmak

| Urtea | Izenburua | Pertsonaia | Oharrak |
| 1995 | El niño invisible | Lío | |
| 2003 | Cosa de brujas | Azucena | |

### Telesailak

| Urtea | Telesaila | Katea | Pertsonaia | Oharral |
| 1995 | ¡Ay, Señor, Señor! | Antena 3 | Paula | Atal batean |
| 1995 | Farmacia de guardia | Antena 3 | | Atal batean |
| 1997 | La casa de los líos | Antena 3 | Alba | Atal batean |
| 1998 - 1999 | A las once en casa | La 1 | Lucía | 65 ataletan |
| 2000 | Telepasión española | La 1 | | Atal batean |
| 2000 - 2002 | ¡Ala... Dina! | La 1 | Eva García León | 64 ataletan |
| 2004 | Diez en Ibiza | La 1 | Álex | 10 ataletan |
| 2009 | La hora de José Mota | La 1 | Hainbat pertsonaia | 2 ataletan |
| 2009 | Yo soy Bea | Telecinco | Modeloa | Atal batean |
| 2016, 2018-gaur egun | Paquita Salas | Flooxer / Netflix | Lidia San José | 9 ataletan |
| 2017 | Nada Personal | TV Azteca | Natalia del Castillo | 77 ataletan |
| 2018 | Luis Miguel, la serie | Telemundo / Netflix | Ana | 3 ataletan |

### Telebista saioak

* Pasapalabra (24 atal, 2002-2018).
* Corazón de... (2006ko otsailaren 21ean).
* La tele de tu vida (2007).
* Datuak: Q5975230
* Multimedia: Lidia San José / Q5975230
# Lidia Muzaliova

Lidia Mikhailovna Muzaliova (errusieraz: Лидия Михайловна Музалёва; Igarka, Sobietar Errepublika Sozialisten Batasuna, 1956ko urtarrilaren 14a) errusiar folk-abeslaria, errusiar abesti herrikoien abeslaria. Errusiako Federazioaren Ohorezko Artista izendatu zuten 2006an.

## Diskografia

* 1998 — Russkie narodnie pesni (errusieraz: Русские народные песни)
* 2008 — Muzyka Rossi (errusieraz: Музыка России)
* 2013 — A liubov vse zhiva (errusieraz: А любовь все жива)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q4305945
* Multimedia: Lidiya Muzalyova / Q4305945
# Lidia Skoblikova

Lidia Skoblikova errusiar erretiratutako abiadura patinatzaile eta entrenatzailea da. SESBeko Olinpiar Taldea ordezkatu zuen 1960, 1964 eta 1968ko Neguko Olinpiar Jokoetan, eta guztira sei urrezko domina irabazi zituen, Ireen Wüst Holandako abiadura patinatzailearekin partekatzen duen errekorra.

## Biografia

Skoblikova Zlatoust hirian jaio zen, Sobietar Batasunean, Ural Txeliabinsketik 160 km mendebaldera. Burevestniken eta gero Lokomotiven entrenatu zuen. 1959an, 19 urte zituela, Skoblikova sobietar talderako sailkatu zen eta gerora, hirugarren postuan sailkatu zen txapelketa nazionaletan.
Emanaldi hori errepikatu zuen munduko txapelketetan, distantziako bi domina ere irabaziz. Hurrengo denboraldian, munduko titulura zihoala zirudien 500 m-ko proba irabazi eta 1500 m-tan 2. postua lortu ostean, baina 1000 m-tan erori zen. 3000 m-ko proba irabazita, podiumean sartzea lortu zuen, berriz ere hirugarren postuan. Olinpiar Jokoetarako faboritoa zena, hiru ekitalditan sartu zen. Lehenengo lasterketan, 1500 m-tan munduko errekorra hautsi zuen, eta urrezko domina irabazi zuen. 1.000 metroko proban (laugarrena) bigarren domina bat besterik ez zitzaion falta. Skoblikova 3.000 metroko munduko errekorra hurbildu zen (segundo erdi besterik ez zuen falta), baina nahikoa izan zen bere bigarren urrezko domina lortzeko.

## Kanpo estekak

* Datuak: Q234223
* Multimedia: Lidiya Skoblikova / Q234223